མིའི་རིགས་ཀྱི་ལས་དོན་མཐའ་དག་གི་རྩ་བ་ནི་ལུས་ཀྱི་འཕྲོད་བསྟེན་ལ་ཐུག་ཡོད་ཅིང་།ལུས་པོའི་འཕྲོད་བསྟེན་ལ་བདག་སྐྱོང་བྱེད་མི་ཤེས་པར་ལས་ཀར་བརྩོན་མཁན་ནི་རྒྱལ་ཁ་ལེན་མི་ཤེས་པའི་རིགས་ཡིན་པས་ངལ་གསོ་བའི་དུས་ཚོད་དང་ལས་ཀ་བྱེད་པའི་དུས་ཚོད་ལ་གཏན་འཁེལ་བྱེད་དགོས་པ་ནི་རྒྱལ་ཁབ་ཀྱི་འཕྲོད་བསྟེན་རྩ་ཁྲིམས་སུ་ཡོད་པ་དེ་ལྟར་ན་ཡང་།སློབ་སྦྱོང་ལས་འཕྲོད་བསྟེན་ལ་བསམ་བློ་གཏོང་མི་ཤེས་པའི་ལམ་ལུགས་དེ་ནི་སློབ་གསོའི་ལམ་ལུགས་ཡང་དག་ཅིག་རྩ་བ་ནས་མིན།ལས་བྱ་སྤྲོད་པ་ཁོ་ན་ལས་སློབ་ཕྱིའི་བྱ་འགུལ་དང་སྦྱོང་བརྡར་གོ་སྒྲིག་བྱེད་མི་ཤེས་པའི་དགེ་རྒན་དག་ནི་སློབ་མའི་འདོད་བློ་ཡོངས་སུ་ཚིམས་པའི་དགེ་རྒན་དུ་ནམ་ཡང་འགྱུར་ཐབས་མེད།